《山东方伯李西谷年丈邀饮豹突泉》
明代·李时行

泺水亭前共濯缨，美人开宴洽高情。齐翻玉蝀池中见，倒捲银河地底生。

雪色隔帘含树色，涛声绕槛杂歌声。坐来自觉消烦暑，閒向冰壶待月明。

作者简介：明广州府番禺人，字少偕。嘉靖二十年进士。知嘉兴县，迁南京兵部车驾主事，坐事罢，遍游吴越、齐鲁名山。有《驾部集》。